CELEX: 62010TO0018(03)
Language: hu
Date: 2010-10-25
Title: A Törvényszék elnökének 2010. október 25-i végzése.#Inuit Tapiriit Kanatami és társai kontra Európai Parlament és Az Európai Unió Tanácsa.#Ideiglenes intézkedés iránti kérelem - 1007/2009/EK rendelet - Fókatermékek kereskedelme - Behozatali és értékesítési tilalom - Az inuit közösségek javára szóló kivétel - A végrehajtás felfüggesztése iránti egyéb kérelem - Új tények - A sürgősség hiánya.#T-18/10 R II. sz. ügy.

A Törvényszék elnökének 2010. október 25‑i végzése – Inuit Tapiriit Kanatami és társai kontra Parlament és Tanács
      (T‑18/10. R. II. sz. ügy)
      „Ideiglenes intézkedés iránti kérelem – 1007/2009/EK rendelet – Fókatermékek kereskedelme – Behozatali és értékesítési tilalom – Az inuit közösségek javára szóló kivétel – A végrehajtás felfüggesztése iránti egyéb kérelem – Új tények – A sürgősség hiánya”
      1.                     Ideiglenes intézkedés iránti kérelem – A végrehajtás felfüggesztése – A kérelem elutasítása – Új kérelem előterjesztésének
            lehetősége – Feltétel – Új tények – Fogalom – Az ideiglenes intézkedés elrendelésének feltételei – Az új tények arra való
            alkalmassága, hogy megkérdőjelezzék az első kérelem elutasítását meghatározó értékelést (EUMSZ 278. cikk; a Törvényszék eljárási
            szabályzata, 109. cikk) (vö. 17–19., 22. pont)
      2.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – Sürgősség – Súlyos és helyrehozhatatlan
            kár – Olyan kár, amely általános gazdasági ágazatot sújthat – Nem közjogi jogalany, hanem magánszemélyek által előterjesztett
            kereset – Egyéni kárra való hivatkozás kötelezettsége (EUMSZ 278. cikk; a Törvényszék eljárási szabályzata, 104. cikk, 2. §)
            (vö. 52–54., 59., 61–62. pont)
      3.                     Ideiglenes intézkedés iránti kérelem – Elfogadhatósági feltételek – Keresetlevél – Alaki követelmények – A kért intézkedések
            elrendelését valószínűsítő jogalapok előadása (EUMSZ 278. és EUMSZ 279. cikk; a Törvényszék eljárási szabályzata, 104. cikk,
            2. és 3. §) (vö. 63–64. pont)
      4.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – Sürgősség – Súlyos és helyrehozhatatlan
            kár – Bizonyítási teher – Vagyoni kár – A piaci részesedések orvosolhatatlan módosulása – Bennfoglaltság – Feltételek – A
            vállalkozás méretére és azon csoport helyzetére tekintettel történő értékelés, amelyhez a vállalkozás tartozik (EUMSZ 278. cikk;
            a Törvényszék eljárási szabályzata, 104. cikk, 2. §) (vö. 68. pont)
      5.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – Sürgősség – Súlyos és helyrehozhatatlan
            kár – Vagyoni kár – A felperes társaság létét veszélyeztetni képes helyzet – Azon csoport helyzetének figyelembevételével
            történő értékelés, amelyhez tartozik – Nonprofit egyesület és a tagjai közötti viszonyokra való alkalmazás – Megengedhetőség
            – Feltételek (EUMSZ 278. cikk; a Törvényszék eljárási szabályzata, 104. cikk, 2. §) (vö. 70. pont)
      6.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Sürgősség – Súlyos és helyrehozhatatlan kár – A fókatermékek kereskedelmének az 1007/2009 rendelet általi tilalma miatt annak
            lehetetlensége, hogy az inuit nép folytassa gazdasági tevékenységeit – Ezen tilalom alól az inuit közösségek javára szóló
            kivételről rendelkező végrehajtási rendelet – Az említett végrehajtási rendelet alkalmazhatatlanságára vonatkozó bizonyíték
            hiánya – A kár jövőbeli és bizonytalan eseményektől függő megvalósulása – A sürgősség hiánya (EUMSZ 278. és EUMSZ 279. cikk;
            1007/2009 európai parlamenti és tanácsi rendelet; 737/2010 bizottsági rendelet) (vö. 84–90. pont)
      Tárgy
      
         
               A fókatermékek kereskedelméről szóló, 2009. szeptember 16‑i 1007/2009/EK európai parlamenti és tanácsi rendelet (HL L 286.,
                  36. o.) végrehajtásának felfüggesztése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék elnöke az ideiglenes intézkedés iránti kérelmet elutasítja.
               
            
         
                  2)
               
               
                  
               
               
                  	A Törvényszék elnöke visszavonja a Törvényszék elnökének a T‑18/10. R. II. sz., Inuit Tapiriit Kanatami kontra Parlament és
                     Tanács ügyben 2010. augusztus 19‑én hozott végzését (az EBHT‑ban nem tették közzé).
                  
               
            
         
                  3)
               
               
                  
               
               
                  	A Törvényszék elnöke a költségekről jelenleg nem határoz.